পুজোর মরশুমে জ্বর-সর্দিতে ভুগছেন! ঘরোয়া টোটকায় সুস্থ্য হোন

ওয়েব ডেস্ক: কারও হাঁচি কারও কাশি। কারও আবার থার্মোমিটারে জ্বর উঠেছে ১০০-র বেশি। উৎসবের সময় এমন শরীর খারাপ একেবারেই বিরক্তিকর। মূলত, ঋতু পরিবর্তনের কারণেই এমন হচ্ছে। তাছাড়া কখনও বৃষ্টিতে ভিজে আবার কখনও রোদ থেকে ফিরেই ফ্রিজের জল খাওয়া বা অত্যাধিক ঘাম বসে যাওয়ায় ঠান্ডা লেগে গিয়েছে।

জ্বর-সর্দি-কাশি হলে দুর্বল হয়ে যায় শরীরও। আর পুজোর সময় সুস্থ্য থাকাটাই সবচেয়ে বেশি প্রয়োজন। অনেকেই দিনে ৩ থেকে ৪টে করে প্যারাসিটেমল খাচ্ছেন। প্যারাসিটেমল শরীরের ক্ষতি না করলেও বেশি পরিমানে খাওয়ায় ভালো না। তাই সুস্থ্য হতে ভরসা রাখুন ঘরোয়া টনিকে।

আরও পড়ুন: দ্রুত ভ্যানিস হবে ব্রণ, পুজোয় এই দুই উপাদানেই মিলবে নিখুঁত ত্বক

ঠান্ডা লাগা থাকে দ্রুত স্বস্তি দেয় মধু ও গোলমরিচ। গোলমরিচে রয়েছে অ্যান্টিঅক্সিড্যান্ট। গোলমরিচ সর্দি-কাশির বিরুদ্ধে লড়াই করতে সাহায্য করে। তবে কীভাবে বানাবেন টনিক? এক কাপ জলে গোলমরিচ গুঁড়ো ও মধু মিশিয়ে খেয়ে নিন। গলা খুসখুস থেকে সর্দি অনেকটাই রেহাই পাবেন।

আমাদের প্রায় সকলের বাড়িতেই থাকে তুলসি পাতা। সর্দি কাশির জন্য তুসির মত উপকারি পাতা খুবই কম আছে। গলাব্যথা, শরীর ম্যাজম্যাজের মত সমস্যা থেকে মুক্তি পেতে তুলসি সত্যিই মহৌষধি। তুলসি আর মধু দিয়ে মিশ্রন বানিয়ে নিন।